laion/Wikipedia-Exotic huggingface dataset:
Namysłów

Namysłów (saksa Namslau) on linn Poolas Opole vojevoodkonnas, Namysłówi maakonna ja Namysłówi valla halduskeskus. Namysłów asub Wrocławist umbes 48 km idas ja Opolest ligikaudu 47 km põhjas. Asula sai linnaõigused 1249. aasta paiku. Kuni 1945. aastani oli Saksamaa koosseisus. Namysłów Encyklopedia PWN
Maksukiil

Maksukiil (soome: Verokiila) märgib töötasust kinnipeetava ja sellelt täiendavalt tasumisele kuuluvate maksukohustuste kogusummat, mille saab leida, kui jagada töövõtjale laekunud summa tööandja väljamakstava tööjõukulu kogusummaga. Eesti 2020. aasta maksusüsteemis tuleb brutopalgast kinni pidada tulumaks allikamaksuna (arvestades muutuva suurusega maksuvaba osa), töötuskindluse ja kohustusliku pensionikindlustuse maksed. Töötasule tuleb juurde maksta sotsiaalkindlustusmaks ja tööandja töötuskindlustuse makse. Näiteks Eesti 2020. aasta maksukiilu suurus vastavalt väljamakstavale töötasule on esitatud juuresolevas tabelis. Maksukoormus näitab sama töötasu, s.t tööandja kogupalgakulu ja töövõtja netotulu vahet, kuid seda väljendatakse protsentides. Maksukiil näitab millise summa võrra muutub tööjõud uuritavas riigis maksukohustuste tõttu kallimaks. Kõige suuremad erisused riikide võrdluses johtuvad siiski sellest, kas sotsiaalkindlustusmaksed teeb töötaja ise oma netopalgast (näiteks Šveits, Ameerika Ühendriigid jm) või kogub neid riigi maksuamet. Kuid maksukiilu suurust mõjutab ka see, kas tulumaks on ühtlase maksumääraga (ingl flat rate) või progresseeruva maksukoormuse ja astmeliselt tõusva maksumääraga. Teadustöödes on kasutatud ka täpsustavaid mõisteid, näiteks: maksukiilu kogukulu näitab kogusummat, mille võrra kasvab töötasu erinevatest maksudest johtuvalt. Mida suurem maksukiil on, seda suuremaks kasvab töötajate soov teha tööd maksusid tasumata (varimajandus); maksukiilu piirmäär (-marginaal) näitab, kui palju töötasu suurenedes kasvab selle tegelik maksukoormus. Selline efekt tekib vaid astmeliselt tõusva maksumäära puhul; mitmekordne maksukiil võtab arvesse lisaks töötasumaksudele veel ka tarbimismaksud, mida inimene tasub kaupu ja teenuseid ostes; efektiivne maksukiil või efektiivne maksukoormus näitab, kui suur osa summana või protsendina läheb tööandja poolt töötasuks makstud summast valitsuse eelarvesse, kui arvesse võetakse veel riigieelarvesse makstavate teenustasude kogusumma ja arvestatakse maha sotsiaaltoetustest, abirahadest, töötuskindlustusest, pensionidest jms tekkiv täiendav tulu. Aktsiisimaks Lisandunud väärtuse maks (Käibemaks) Maksu- ja Tolliamet Maksukoormus Maksumäär Maksupoliitika Maksusüsteemid Omandimaks Rikkusemaks Sotsiaalmaks Tollimaks Tulumaks Verokiila Varhee, Vesa: Verokiila on talouden jarru Taloussanomat. 03.11.2015. Sanoma. Viitattu 17.08.2019. Verotuksen työllisyysvaikutukset, Valtiovarainministeriö, 16.02.2007, mm. s. 8-9 [1][alaline kõdulink]
Smalvas

Smalvas on järv Leedus Zarasai rajoonis. Järv asub Visaginasest 1,5 kilomeetrit loodes ja Zarasaist 13,5 kilomeetrit läänes. Smalvas kuulub Daugava vesikonda. Kaldajoone pikkus on 17,65 kilomeetrit. Järve keskel on saar pindalaga 0,24 hektarit. Järve kaldad on põhjaosas kõrged ja järsud, lõunas aga madalad ja soostunud. Läänes asub Smalvykštise soo pindalaga 328 ha. Kaldaid moodustavad liivaluited ja võsastunud turbaväljad. Järve ümbruskond on valdavalt asustamata, sinna jäävad Pasmalvėse küla ja Dumblynė huutor. Järve põhja katab mudaga segunenud sapropeel. Smalvase ja Smalvykštise järvede ümbruskonna kaitseks moodustati aastal 1960 Smalvase-Smalvykštise maastikukaitseala. Tänapäeval kuulub see Gražutė regionaalpargi koosseisu. Smalvasest algab Drūkšiaisse suubuv Smalva jõgi, sinna suubuvad Dulvas ja veel neli nimetut oja. Kaladest elavad järves ahven, särg, roosärg, koger, kiisk, meritint, nurg, haug, latikas, viidikas, säinas, koha, luts, harilik hink, säga ja linask. Järve nimi tuleneb tõrvast (leedu k. smala). Smalvase järgi on nimetatud Kunda lademe Pivorai kihistu Smalvase kihistik. Smalvas. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 46 lk. Aleksandras Vanagas. Lietuvių hidronimų etimologinis žodynas. 308 lk., – Vilnius: Mokslas, 1981. LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 51
Padinad

Padinad on eesti etnograafias naeltega puutallad jääl käimiseks. Padinate alumisel küljel oli kaks kõrgemat ristliistu. Jalatsite alla seoti nad kevadel ja sügisel poriga käimiseks. Talviti kinnitati ristliistudele rauast teravikud, et oleks võimalik jääl käia. Saartel ja läänerannikul kasutati padinaid talvisel roolõikamisel jm, merejääl ka talvisel noodapüügil. Kesk-Eestis nimetati padinateks takulõngast susse. räätsad Eesti keele seletav sõnaraamat vaadatud 12.06.2020 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 197 Eesti murrete sõnaraamat vaadatud 12.06.2020 Padinad Eesti Rahva Muuseum Padinad talvel Eesti Rahva Muuseum
Teivashüppe Eesti meistrivõistluste medalivõitjad

Teivashüppe Eesti meistrivõistluste medalivõitjad‎.
Jawor

Jawor (saksa Jauer) on linn Poolas Alam-Sileesia vojevoodkonnas, Jawori maakonna halduskeskus. Jawor asub Wrocławist umbes 60 km läänes. Jawor sai linnaõigused 1242. aasta ja 1275. aasta vahel. Kuni 1392. aastani oli linn Poola Kuningriigi koosseisus, seejärel läks Tšehhi kuningriigi võimu alla. Kolmekümneaastase sõja ajal hävitati linn täielikult, kuid ehitati 17. sajandi lõpus taas üles. Alates 1742. aastast oli linn Preisi kuningriigi koosseisus. 1776. aastal hävis linn peaaegu täielikult tulekahju tagajärjel. Kuni 1945. aastani oli linn Saksamaa koosseisus, seejärel anti Poolale. Jawor. Local history Virtual Shtetl
Zarasas

Zarasas on järv Leedus Zarasai rajoonis Zarasai linnas. Järv kuulub Daugava vesikonda. Järve kaldad on enamasti kõrged, valdavalt metsased kohati ka võsastunud. Kagus on järv ühendatud Zarasaitise järvega. Kaldajoone pikkus on 17,21 kilomeetrit. Järves on neli saart: Italijos (0,73 ha), Putinų (0,58 ha), Liepų (1,45 ha) ja Didžioji (39,4 ha). Järve põhja katab sapropeeliga segunenud muda, kalda ääres põhja katmas liiv. Zarasasest voolab läbi Laucesa jõgi, mis sealkandis kannab kohalikku nime Nikajus. Järve suubuvad Petrūniškise oja, Aklė ja veel üks nimetu oja. Didžioji saarele rajas katoliiklik kogudus Canonicorum XVII sajandil oma kloostri. Kloostri juures asusid ka kool ja kivist kirikuhoone. 1834. aastal klooster suleti. Esimese maailmasõja ajal rajasid Saksa okupatsiooniväed saarele puusilla. Saarele rajati aga sõjaväe tallid. 1958. aastal võeti vastu otsus ühendada saar Zarasai linnaga tammi abil, ent hiljem rajati tammi asemel uus sild. Tänapäeval asub saarel ujumiskoht, seal korraldatakse kultuuri- ja spordiüritusi ning festivale. Zarasas. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 614 lk.
Wałcz

Wałcz (saksa Deutsch Krone) on linn Poolas Lääne-Pomorze vojevoodkonnas, Wałczi maakonna halduskeskus. Wałcz sai linnaõigused 1303. aastal. Alates 1368. aastast oli linn Poola Kuningriigi koosseisu. Esimese Poola jagamise tagajärjel läks linn 1772. aastal Preisi kuningriigi võimu alla. Teises maailmasõjas hävis 45% linnast. Alates 1945. aastast on Wałcz taas Poola piires. Wałcz Encyklopedia PWN
Strzelin

Strzelin (saksa Strehlen) on linn Poolas Alam-Sileesia vojevoodkonnas, Strzelini maakonna ja Strzelini valla halduskeskus. Strzelin asub Wrocławi kesklinnast umbes 37 km lõunas. Strehlen sai linnaõigused 1292. aastal. Teises maailmasõjas hävis 80% linnast. Kuni 1945. aastani oli linn Saksamaa koosseisus. Strzelinis asub graniidi kivimurd, mis on kuni 120 km sügavune ja sügavaim graniidi kivimurd Euroopas. https://bdl.stat.gov.pl/api/v1/data/localities/by-unit/030210417044-0987331?var-id=1639616&format=jsonapi, vaadatud 3.10.2022. Strzelin Encyklopedia PWN Kamieniołom granitu w Strzelinie Polskie Szlaki
Ugo Spirito

Ugo Spirito (9. september 1896 Arezzo – 28. aprill 1979 Rooma) oli itaalia filosoof. Storia del diritto penale italiano, 1925, 3. trükk 1974. Il nuovo diritto penale, 1929. Critica dell'economia liberale, 1930. L'idealismo italiano e i suoi critici, 1930; 3. trükk 1974. I fondamenti dell'economia corporativa, 1932. Capitalismo e corporativismo, 1933. Scienza e filosofia, 1933. La vita come ricerca, 1937, 2. trükk Rubbettino 2007. Dall'economia liberale al corporativismo, 1939. La vita come arte, 1941. Il problematicismo, 1948. La vita come amore, 1953. Critica della democrazia, 1963; 2. trükk Rubbettino 2008. Il comunismo, 1975. Dall'attualismo al problematicismo, 1976. Memorie di un incosciente, Rusconi, Milano 1977. Vilfredo Pareto, Cadmo Editore, Roma, 1978. Critica della democrazia, Luni Ed.: Milano-Trento 1999. ISBN 88-7984-176-9. Il corporativismo: dall'economia liberale al corporativismo; i fondamenti dell'economia corporativa; capitalismo e corporativismo, esseekogu, Rubbettino 2009.
Max Blecher

Max Blecher (8. september 1909 – 31. mai 1938) oli Rumeenia juudi kirjanik. Blecheri meditsiiniõpingud Pariisis katkestas tuberkuloos. Oma lühikesest elust peaaegu kolmandiku veetis ta eri sanatooriumides. Oma raamatud avaldas ta nime M. Blecher all ja tema tegelik eesnimi pole päris kindel (dokumentides esinevad eesnimed Mihail, Marcel ja Max). Eesti keeles on ilmunud tema teos „Valgustatud urg. Sanatooriumipäevik“ (Loomingu Raamatukogu 4–5, 2020). "Corp transparent", 1934 "Întâmplări în irealitatea imediată", Editura Vremea, București, 1936 "Inimi cicatrizate", 1937[8] "Vizuina luminată", Cartea Românească, București, 1971 http://www.loominguraamatukogu.ee/4-5-2020-max-blecher-valgustatud-urg-sanatooriumipaevik/?lang=en
Nowa Ruda

Nowa Ruda (saksa Neurode, tšehhi Nová Ruda) on linn Poolas Alam-Sileesia vojevoodkonnas Kłodzko maakonnas. Nowa Ruda kesklinn asub Tšehhi piirist natuke rohkem kui 3 km kaugusel. Neurode sai linnaõigused 1353. aastal. Kivisöe tootmine algas 15. sajandi keskel ja kestis kuni 2000. aastani. Kuni 1945. aastani oli linn Saksamaa koosseisus. Nowa Ruda Encyklopedia PWN
Newry

Newry (iiri keeles An Iúraigh) on Põhja-Iirimaa linn Clanrye'i jõe ääres.
Lisburn

Lisburn (iiri keeles Lios na gCearrbhach) on Põhja-Iirimaa linn Lagani jõe ääres. See asub Belfastist 13 km edelas. United Kingdom Census 2011
La vita come ricerca

"La vita come ricerca" ('Elu kui otsing') on Ugo Spirito filosoofiline raamat 1937. aastast. See anti uuesti välja 2007 Rubbettino kirjastusel. Mõtlemine on vastuväitmine. Vaim kuulab ja usub, võtab võõra sõna vastu nagu silmad valguse. Siis tekib kahtlus, millest ta saab vähehaaval teadlikuks, dogma asendub probleemiga ning tekib mõte. Ta reageerib ja kõneleb. Esimene sõna, mis elustab tema juttu, mis toitub kogu tema isiksusest, milles isiksus avaldub ja end jaatab, on "aga". Teesile vastandub antitees, usule kahtlus, järeldusele antinoomia. Algab kõnelus teiste ja iseendaga, iha veenda ja veenduda, lahendada probleemi, mis end üha püstitub, vastata vastuväidetele, mis murduvad üha uuteks vastuväideteks, kuni kord peatutakse, kas lootusetuses lahenduseni jõuda või rahulolus, et see on leitud, aga mõlemal juhul mõtlemast lakates. Kui vastuväited on ammendatud, siis arutelu lõpeb.
Kościerzyna

Kościerzyna (saksa Berent, kašuubi Kòscérzna) on linn Poolas Pomorze vojevoodkonnas, Kościerzyna maakonna halduskeskus. Kościerzyna asub Gdański kesklinnast umbes 52 km lääneedelas. Asulat on esmamainitud 1284. aastal. Kościerzyna sai linnaõigused 1398. aastal. Poola Kuningriigi koosseisus oli Kościerzyna alates 1466. aastast. Esimese Poola jagamise tagajärjel läks linn 1772. aastal Preisi kuningriigi võimu alla. Tagasi Poolale läks linn 1920. aastal. https://bdl.stat.gov.pl/api/v1/data/localities/by-unit/042217206011-0934553?var-id=1639616&format=jsonapi, vaadatud 6.10.2022. Kościerzyna Encyklopedia PWN Kościerzyna is a town that gained its civic rights in 1398 and competes with Kartuzy for the title of the capital city of Kashubia Pomorskie Travel
Lubin

Lubin (saksa Lüben) oli linn Poolas Alam-Sileesia vojevoodkonnas, Lubini maakonna halduskeskus. Lubin asub Wrocławi kesklinnast umbes 67 km lääneloodes ja Legnicast ligikaudu 22 km põhjas. Lubin sai linnaõigused 1295. aastal. Teises maailmasõjas hävis umbes 70% linnast. Kuni 1945. aastani oli linn Saksamaa koosseisus. Lubinis asub ettevõte KGHM Polska Miedź, mis tegeleb vase ja hõbede tootmisega. Lubin Encyklopedia PWN KGHM Polska Miedź Finanse
Koroonapandeemia Portugalis

Koroonapandeemia Portugalis on osa ülemaailmsest koroonahaiguse pandeemiast. Esimesed nakatumisjuhtumid tuvastati kahel portugallasel 2020. aasta 2. märtsil – Põhja-Itaaliast naasnud 60-aastasel arstil ja Hispaaniast naasnud 33-aastasel töölisel. "Ministra confirma primeiro caso positivo de coronavirus em Portugal". Expresso (portugali). 2. märts 2020. "Confirmados dois primeros casos de contágio pelo novo coronavirus em Portugal". TSF (portugali).
Ylo (eesnimi)

Ylo on eesti mehenimi, Ülo variant.[viide?] Ylo, esimene nimeliselt teadaolev ristitud liivlane (12. sajandil) Ylo Anson (sündinud 1930), eesti päritolu USA sõjaväelane, Ülemaailmse Eestlaste Kesknõukogu president Ylo Mark Saar (1925–2019), elektroonikainsener, Soomepoiste Klubi Torontos esimees
"Kuuvalgus: Zaya Pandita lugu"

Kuuvalgus: Zaya Pandita lugu (kalmõki keeles Равҗам Зая-Пандитын тууҗ Сарын герл кемәх оршв, Сарын герл) on Kalmõkkia kirjandusmälestis, mis jutustab Zaya Pandita elust. Selle raamatu kirjutas 17. sajandi lõpus Radnabhadra (Раднабхадра), kes oli Zaya Pandita õpilane. Раднабхадра. Лунный свет: История рабджам Зая-Пандиты. Серия: Памятники культуры Востока. Издательство: Санкт-Петербург, 1999 г. 176 стр. ISBN 5-85803-095-5. Тираж: 500 экз.
Lubsko

Lubsko (saksa Sommerfeld, alamsorbi Žemŕ) on linn Poolas Lubuszi vojevoodkonnas Żary maakonnas, Lubsko valla halduskeskus. Lubsko asub Żaryst umbes 20 km loodes. Lubsko sai linnaõigused 1283. aastal. Oli alates keskajast kalevitootmise keskus. Alates 19. sajandi algusest arenes linnas keraamikatööstus. Kuni 1945. aastani oli linn Saksamaa koosseisus. https://bdl.stat.gov.pl/api/v1/data/localities/by-unit/020811411064-0988490?var-id=1639616&format=jsonapi, vaadatud 4.10.2022. Lubsko Encyklopedia PWN
Pyrzyce

Pyrzyce (saksa Pyritz) on linn Poolas Lääne-Pomorze vojevoodkonnas, Pyrzyce maakonna ja Pyrzyce valla halduskeskus. Asula sai linnaõigused 1263. aastal. Teise maailmasõja ajal 1945. aasta veebruaris ja märtsis hävis ligikaudu 70% linnast. Alates 1945. aastast on Pyrzyce Poola koosseisus. Pyrzyce Encyklopedia PWN
Megaösofagus

Megaösofagus ehk hiidsöögitoru ehk söögitoru laienemine (ka laienenud söögitoru) on söögitoru osaline või üldine laienemine, mis tekib söögitoru peristaltikat kahjustava neuromuskulaarse häire tagajärjel või muul põhjusel. Haigust on kirjeldatud koertel, kassidel, hobusevarssadel ja inimesel. kaasasündinud megaösofagus omandatud idiopaatiline megaösofagus sekundaarne megaösofagus
Pszczyna

Pszczyna (saksa Pless või Pleß) on linn Poolas Sileesia vojevoodkonnas, Pszczyna maakonna ja Pszczyna valla halduskeskus. Pszczyna asub Katowicest umbes 32 km lõunas ja Bielsko-Białast ligukaudu 20 km põhjas. Pszczyna sai linnaõigused 1303. aastal. Alates 1327. aastast oli Tšehhi kuningriigi koosseisus. 1741. aastal läks Preisi kuningriigi võimu alla. Rahvahääletuse tulemusel läks 1921. aastal Poolale. Pszczyna Encyklopedia PWN
Polkowice

Polkowice (saksa Polkwitz) on linn Poolas Alam-Sileesia vojevoodkonnas, Polkowice maakonna ja Polkowice valla halduskeskus. Polkowice asub Wrocławist umbes 80 km lääneloodes. Polkowice sai linnaõigused 1291. aastal. Kuni 1945. aastani oli linn Saksamaa koosseisus. 1945. aastal kaotas Polkowice linnaõigused, kuid sai need 1967. aastal tagasi. Polkowice on olulisemaid vasemaagi tootmise keskusi Poolas. Polkowice Encyklopedia PWN
Susz

Susz (saksa Rosenberg in Westpreußen) on linn Poolas Warmia-Masuuria vojevoodkonnas Iława maakonnas, Suszi valla halduskeskus. Susz sai linnaõigused 1314. aastal. Kuni 1945. aastani oli Saksamaa (Ida-Preisimaa) koosseisus. Susz w liczbach Polska w liczbach Susz Encyklopedia PWN
Skoczów

Skoczów (saksa Skotschau) on linn Poolas Sileesia vojevoodkonnas Cieszyni maakonnas, Skoczówi valla halduskeskus. Skoczów asub Wisła jõe ääres, Tšehhi piirist umbes 13 km kaugusel. Skoczów sai linnaõigused enne 1327. aastat. Aastatel 1526–1918 oli linn Habsburgide monarhia valdustes. Poola piires on Skoczów alates 1920. aastast. https://bdl.stat.gov.pl/api/v1/data/localities/by-unit/012414403104-0925198?var-id=1639616&format=jsonapi, vaadatud 6.10.2022. Skoczów Encyklopedia PWN
200 m jooksu Eesti meistrivõistluste medalivõitjad

200 m jooksu Eesti meistrivõistluste medalivõitjad.
Beljov

Beljov on linn Venemaal Tula oblastis, Beljovi rajooni halduskeskus. Asub Tulast 114 km edelas Oka vasakul kaldal. Linna on kroonikas esmamainitud 1147. aastal. Beljov kuulus 14. sajandist Leedu suurvürstiriigile. 1437. aastal toimus linna lähedal lahing tatarlastega, milles vene väed said hävitavalt lüüa. 1494. aastast kuulub Venemaale. 16. sajandist oli Beljov osa Venemaa lõunapiiri kindlusvööst. 1512 ja 1544 rüüstasid linna krimmitatarlased. 1777. aastal sai Beljov maakonnalinnaks. Beljovist on pärit luuletaja Zinaida Hippius. Q126684906
Tweed

Tweed (gaeli keeles Abhainn Thuaidh, šoti keeles Watter o Tweid, kõmri keeles Tuedd) on Šotimaa ja Inglismaa vahel kulgev 156-kilomeetri pikkune jõgi, mis suubub Berwick-upon-Tweed linna kohal Põhjamerre.
Trzebiatów

Trzebiatów (saksa Treptow an der Rega) on linn Poolas Lääne-Pomorze vojevoodkonnas Gryfice maakonnas, Trzebiatówi valla halduskeskus. Trzebiatów asub Rega jõe ääres, Läänemerest umbes 8 km kaugusel. Asulat on esmamainitud 1170. aastal, linnaõigused sai 1277. aastal. Kuni 1945. aastani oli Saksamaa koosseisus. Trzebiatów Encyklopedia PWN
Trzebnica

Trzebnica (saksa Trebnitz) on linn Poolas Alam-Sileesia vojevoodkonnas, Trzebnica maakonna ja Trzebnica valla halduskeskus. Trzebnica asub Wrocławi kesklinnast umbes 22 km põhjas. Asulat on esmamainitud 1138. aastal. 1203. aastal asutati tsistertslaste klooster. Linnaõigused sai Trebnitz 1250. aastal. 1526. aastal läks linn Habsburgide monarhia võimu alla. 1740. aastast alates oli linn Preisi Kuningriigi koosseisu. Raudteeühenduse sai Trebnitz 1886. aastal. Poolale läks 1945. aastal. https://bdl.stat.gov.pl/api/v1/data/localities/by-unit/030210420034-0987383?var-id=1639616&format=jsonapi, vaadatud 3.10.2022. Historia Gmina Trzebnica
Pisz

Pisz (saksa Johannisburg) on linn Poolas Warmia-Masuuria vojevoodkonnas, Piszi maakonna ja Piszi valla halduskeskus. Pisz asub Rośi järve ääres Pisa jõe suudmes, Olsztynist umbes 90 km idas. Asula tekkis ristirüütlite kindluse juurde 1367. aastal. Linnaõigused sai Johannisburg 1645. aastal. 1945. aastal läks linn Poola koosseisu. Pisz. Local history Virtual Shtetl
Iveta Grigule-Pēterse

Iveta Grigule-Pēterse (sündinud 30. septembril 1964 Riias) on Läti poliitik, ta oli aastatel 2013–2017 Läti Talurahva Liidu liige. Ta oli aastatel 2011–2014 seimi liige ja 2014–2019 Euroopa Parlamendi liige. Ta lõpetas aastal 1983 Riia 2. Keskkooli. 1998. aastal lõpetas ta bakalaureusekraadiga Läti Kultuuriakadeemia ja 2000. aastal Läti Ülikooli rahvusvaheliste suhete instituudi. 2012. aastast õpib ta Läti Ülikooli sotsiaalteaduskonnas magistriõppes diplomaatia erialal. Ta oli aastatel 1989–1992 riikliku akadeemilise koori Latvija direktor, seejärel töötas riigiasutustes ja kohalikes omavalitsustes (Lielrīga piirkondlikus keskkonnaametis, Riia linnavolikogus, Läti investeeringute ja arengu agentuuris, Jūrmala linnavolikogus), samuti projekti koordinaatorina Geo Consultantsis. Ta oli aastatel 2011–2014 seimi liige. Ta oli vastu Läti liitumisele euroalaga. Ta valiti Euroopa Parlamenti 2014. aastal ja seal liitus ta euroskeptikute fraktsiooniga Vaba ja Demokraatlik Euroopa. Sama aasta lõpul soovis Grigule üle minna Euroopa Rahvaparteisse, mis tähendanuks, et euroskeptikute ühendusel ei oleks enam esindajaid seitsmest riigist, mis on miinimumnõue fraktsiooni pidamiseks. Aprillis 2015 liitus ta Euroopa Demokraatide ja Liberaalide Liidu fraktsiooniga. 2016. aastal hääletas Grigule vastu Euroopa Parlamendi resolutsioonile, mis laitis maha Venemaa propaganda kasutust. Roheliste ja Talurahva Liitu kuuluv Läti peaminister Māris Kučinskis kritiseeris teda selle eest karmilt ning soovitas erakonna juhatusel Grigule käitumist hinnata. Resolutsiooni vastu hääletasid ka Andrejs Mamikins ja Tatjana Ždanoka. Novembris 2016 avaldas uuriva ajakirjandusega tegelev Re:Baltica, et Läti saadikud Grigule ja Andrejs Mamikins on läinud mööda 2014. aastast kehtinud keelust palgata enda assistentideks oma lähisugulasi. 2017. aasta lõpul oli ta MEPRanking.eu hinnangul kõige väiksema mõjuga lätlaste esindaja europarlamendis ja ühtlasi üks kõige väiksema mõjuga saadikuid terves parlamendis. Kui Läti saadikutest edukaima (Roberts Zīle) skoor oli 118,8 punkti, siis Grigule-Pēterse skoor oli kõigest 0,36. Veebruaris 2017 lahkus ta Läti Talurahva Liidust ja avaldas lootust, et tema lahkumine tõstab erakonna toetust. Ta oli aastatel 1987–1996 abielus ärimehe ja poliitiku Roman Mežeckiga, abielu lahutati. 2017. aastast on ta abielus Ēriks Pēterssiga. For Latvia, euro still attractive despite Europe's financial crisis The Guardian, 16. juuli 2013 "Eurosceptic MEP group collapses" BBC News, 16. oktoober 2014 "Liberals and Democrats adopt Latvia’s stray MEP" Public broadcasting of Latvia, 28. aprill 2015 "Kucinskis categorically distances himself from Grigule’s behaviour in EP" BNN, 25. november 2016 "MEPs can’t hire relatives? Ask the Latvians how to get around the rules" Re:Baltica, 24. november 2016 Mike Collier: "Latvia's top MEPs are ..." Public broadcasting of Latvia, 8. detsember 2017 "MEP Grigule leaves Latvian Union of Farmers" The Baltic Course, 8. veebruar 2017
47 Tucanae

47 Tucanae (ka NGC 104) on kerasparv, mis asub Tuukani tähtkujus. See asub Maast umbes 13 000–15 000 valgusaasta kaugusel ja selle diameeter on 120 valgusaastat. Parve tähesuurus on 4,1 ja see on vaadeldav palja silmaga. See võib sisaldada keskmise suurusega musta auku. 47 Tucanae on Omega Centauri järel heleduselt teine kerasparv. Kerasparve on kirjeldatud Johann Bayeri 1603. aastal ilmunud Uranometrias. 47 Tucanaed peeti algselt täheks, kuid 1751. aastal vaatles seda Nicolas-Louis de Lacaille, kes katalogiseeris selle udukogulaadse objektina. 1834. aastal vaatles seda John Herschel, kes lisas selle New General Catalogue'i. "A Jumble of Exotic Stars". eso1302 — Photo Release. Vaadatud 14. juuni 2020. "47 Tuc: A Great Globular Cluster of Stars". Astronomy Picture of the Day. Vaadatud 14. juuni 2020. "Globular cluster 47 Tucanae". ESA Hubble Site. Originaali arhiivikoopia seisuga 13. juuni 2020. Vaadatud 14. juuni 2020. "Closer to the Heart – 47 Tucanae". Universe Today. Vaadatud 14. juuni 2020.
Estée Lauder Companies

Estée Lauder Companies Inc. (stiliseeritud kui ESTĒE LAUDER) on rahvusvaheline mainekate juukse- ja nahahooldus-, meigi- ja lõhnatoodete tootja ja turustaja. Korporatsiooni peakorter asub New Yorgi kesklinnas Midtown Manhattanil. Korporatsioonile kuulub mitmekesine kaubamärkide portfell, mida levitatakse rahvusvaheliselt nii digitaalse kaubanduse kui ka jaemüügikanalite kaudu.
Pimekohting

Pimekohting on kokkulepitud kohtamine tundmatu inimesega, mis on tavaliselt korraldatud ühise tuttava kaudu. Kohting
Hugo López-Gatell Ramírez

Hugo López-Gatell Ramírez (sündinud 13. veebruaril 1969 Méxicos) on Mehhiko epidemioloog, nakkushaiguste ekspert, professor ja riigiametnik. Alates 1. detsembrist 2018 on ta Mehhiko tervishoiuministeeriumi haiguste ennetamise ja tervise edendamise alamsekretariaadi juhataja.
Christian Nodal

Christian Jesús González Nodal (sündinud 11. jaanuaril 1999 Caborcas Sonora osariigis) on Mehhiko laulja ja laulukirjutaja. Tema esimest singlit "Adiós amor", mis ilmus 2016. aastal Fonovisa plaadifirma kaudu, on YouTube'is vaadatud enam kui 910 miljonit korda.